**Үкіметтің бизнес коммуникация моделі**

**1 лекция Үкіметтік басқару механизмі**

Ақпарат дәуірінің жылдам әрі жаһандана түсуінің себептерінен көптеген өзгерістер орын алып, технологиялық және қоғамдық құрылымдардың бағыты да басқаша өзектеле бастады. Пікір алуандығы мен түрлі көзқарастардың қалыптасуы, қоғамның орнықтылығына тиімді ме, жоқ әлде керісінше ме деген сауалдар алға тартылды. Жаңа технологиялық коммуникациялық медиатасымалдары үкіметтік және халықтық сипатқа қаншалықты енгізілді және оның негізгі активті бөлшегіне айналған электронды механизімі - интернет желінің саясилануы, жаңа құрылымдық жүйелердің дүниеге келуіне себепкер болуы әбден ықтимал деген тұжырым да жоқ емес. Себебі, интернет желі әлеуметтік, халықтық, саяси стратегияға айнала бастады. Ақпараттық алмасулар, оның тасқыны халықтың мінез құлқы мен белсенділігіне ықпал етіп, адамдардың байланыстылығын арттырды. Үкімет пен халықтық қатынас трансформациясына айналды. Сондықтан, интеллектуалды қоғам мен мәдени және адамзаттың тұлғалық бейнесін сақтайтын құндылықтар коммуникациясы бәсекелестілікті бәсеңдетіп, тым саясиландырмайтын жүйе қалыптастырады.

Осы мәселенің артықшылығына ден қойып, оның байсалды ақпараттылығына саяси әлеуметтік көзқарас орнықтыру қажеттілігі туындайды. Адамдар арасындағы әлеуметтік ой алмасулар қоғамның гуманистік институтының дүниеге келуіне ықпал болады. Интернет желідегі ақпараттық әсірешілдіктер адамдарды өзімшілдікке немесе бұрмалаушылыққа итермелеп, бұрмалаушылық пен тұрақсыздықты тудырды. Тура мағынасында қоғамдық интенсивті ой пікірлердің көпшілік арасында түсінбеушілік фактілерін көрсетіп отыр. Интернет қатынастың демократиялылығы басымдық алған жағдайда оның ақпараттық мәні артып, коммуникациялық еркіндігі сезіледі. Интернет құралдар құндылығының жаңаңша сипаттағы бағыты өрістеніп, үкімет құрылымы мен қоғамдық және әлеуметтік топтардың ортақ моделі жүзеге асырылады. Компьютер ақпараттық түрлі технологиялық құрал. Демек, оның коммуникациялық қатынас және ақпараттық тасымалдау мүмкіндігін, саяси экономикалық мүдде мен қоғамдық даму және әлеуметтік топтастыру теориясының транформациясына айналдырып, интеллектуалды тұрғыдан пайдалану қажеттілігі бар.

**Дәріскер: Молдахан Абдраев**